CELEX: 32005R2127
Language: et
Date: 2005-12-22
Title: Komisjoni määrus (EÜ) nr 2127/2005,  22. detsember 2005 , teatavate kaupade klassifitseerimise kohta koondnomenklatuuris

23.12.2005   
            
            
               ET
            
            
               Euroopa Liidu Teataja
            
            
               L 340/35
            
         
      KOMISJONI MÄÄRUS (EÜ) nr 2127/2005,
   22. detsember 2005,
   teatavate kaupade klassifitseerimise kohta koondnomenklatuuris
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
   ning arvestades järgmist:
   
               (1)
            
            
               Määrusele (EMÜ) nr 2658/87 lisatud kaupade koondnomenklatuuri ühtse kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.
            
         
               (2)
            
            
               Määrusega (EMÜ) nr 2658/87 on kehtestatud kaupade koondnomenklatuuri klassifitseerimise üldreeglid. Neid üldreegleid kohaldatakse ka teiste täielikult või osaliselt kaupade koondnomenklatuuril põhinevate või sellele täiendavaid alajaotisi lisavate nomenklatuuride suhtes, mis on kehtestatud ühenduse erisätetega kaubavahetust käsitlevate tariifsete või muude meetmete kohaldamiseks.
            
         
               (3)
            
            
               Vastavalt nimetatud klassifitseerimise üldreeglitele tuleb lisas esitatud tabeli 1. veerus kirjeldatud kaubad 3. veerus esitatud põhjustel klassifitseerida 2. veerus näidatud KN-koodi alla.
            
         
               (4)
            
            
               On asjakohane sätestada, et kolme kuu jooksul võib siduva tariifiinformatsiooni saaja vastavalt nõukogu 12. oktoobri 1992. aasta määruse (EMÜ) nr 2913/92 (millega kehtestatakse ühenduse tolliseadustik) (2) artikli 12 lõikele 6 jätkuvalt tugineda sellisele liikmesriikide tolliasutuste antud siduvale tariifiinformatsioonile kaupade klassifitseerimise kohta koondnomenklatuuris, mis ei ole kooskõlas käesoleva määrusega.
            
         
               (5)
            
            
               Käesoleva määrusega ettenähtud meetmed on kooskõlas tolliseadustiku komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas esitatud tabeli 1. veerus kirjeldatud kaubad klassifitseeritakse koondnomenklatuuris 2. veerus näidatud KN-koodi alla.
   Artikkel 2
   Liikmesriikide tolliasutuste antud siduvale tariifiinformatsioonile, mis ei ole kooskõlas käesoleva määruse sätetega, võib vastavalt määruse (EMÜ) nr 2913/92 artikli 12 lõikele 6 tugineda veel kolme kuu jooksul.
   Artikkel 3
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 22. detsember 2005
      
         
            Komisjoni nimel
         
         
            komisjoni liige
         
         László KOVÁCS
         
      
   
   
      (1)  EÜT L 256, 7.9.1987, lk 1. Määrust on viimati muudetud komisjoni määrusega (EÜ) nr 1719/2005 (ELT L 286, 28.10.2005, lk 1).
   
      (2)  EÜT L 302, 19.10.1992, lk 1. Määrust on viimati muudetud Euroopa Parlamendi ja nõukogu määrusega (EÜ) nr 648/2005 (ELT L 117, 4.5.2005, lk 13).
   
      LISA
      
                  Kauba kirjeldus
               
               
                  Klassifikatsioon
                  (KN-kood)
               
               
                  Põhjendus
               
            
                  (1)
               
               
                  (2)
               
               
                  (3)
               
            
                  Mittekomplektne ja kokkumonteerimata uus neljarattaline “pikap”-tüüpi diiselmootoriga sõiduk, mille silindrite töömaht on 2 500 cm3, täismass 2 650 kg ja üldine kandevõime 1 000 kg.
                  Sõidukil on üks istmerida kahele inimesele (k.a juht) ja lahtine veokast pikkusega 2,28 m.
                  Kõik osad esitatakse tollile ja deklareeritakse ühes kohas ja üheaegselt.
                  Puuduvad radiaator, aknad, rehvid, aku, amortisaatorid, istmete ja uste polstrid.
               
               
                  8704 21 91
               
               
                  Klassifitseerimine määratakse kindlaks koondnomenklatuuri klassifitseerimise üldreeglitega 1, 2a ja 6 ning KN-koodide 8704, 8704 21 ja 8704 21 91 sõnastusega.
                  Sõiduk klassifitseeritakse rubriiki 8704, sest sellisel kujul esitatuna on sõidukil komplektse või valmisauto põhiomadused (üldreegli 2a esimene lause). Vt ka harmoneeritud süsteemi selgitavate märkuste grupi 87 üldosa.
                  Asjaolu, et sõiduk on esitatud kokkumonteerimata kujul, ei mõjuta selle klassifitseerimist komplektse või valmistootena (üldreegli 2a teine lause).